cyanic-selkie/wikianc huggingface dataset:
Lee Si-hyeong
Han representerte Sør-Korea under Vinter-OL 2022 i Beijing, hvor han ble nummer 27 i singel.
Mandsjuinvasjonen av Korea
Mandsjuinvasjonen av Korea foregikk på 1600-tallet i to omganger, og er derfor delt inn i:
Øvrighetstat
Øvrighetstat (tysk: Obrigkeitsstaat) er betegnelsen på en statsmodell, som i utgangspunktet ble brukt som begrep i motsetning til rådsdemokratiet i monokratiske stater. I denne forstand er en stat karakterisert som øvrighetstat, når de offentlige anliggender nesten utelukkende styres av en hersker såvel som et av han underordnet aristokrati, og av en militær eller byråkratisk ledende gruppe. Likeledes blir begrepet i historievitenskapen, ikke minst på grunn av det inflatoriske i begrepet «øvrighet», anvendt på tidsperioden 15. til det 17. århundre, og brukes også om tidsperioden med absolutismen. I videste forstand er også det konstitusjonelle monarki under det tyske rike i det 19. århundre blitt betegnet som en øvrighetstat, fordi borgernes medbestemmelse i statlige beslutninger var mindre enn i dagens Tyskland.
Derjugiana insolita
Derjugiana insolita er en art i slekten Derjugiana, som igjen er direkte underlagt (incertae sedis) ordenen Amphipoda av amfipoder. Arten er funnet på 20–30 meters dyp utenfor Sakhalin i Russland - en hunn av 10,3 mm lengde. Den lever i saltvann.
Arten er slik taksonomisk plassert ifølge WoRMS-databasen.
LP (andre betydninger)
LP kan vise til:
Curitiba (bille)
Curitiba er en slekt av biller som hører til underfamilien sagbukker (Prioninae) i familien trebukker (Cerambycidae).
Utseende
Middelsstore, rødbrune til svarte trebukker med gulbrune dekkvinger. Antennene er tynne og litt over halvparten så lange som kroppen. Pronotum har rundede, sagtakkede sider. Dekkvingene er parallellsidige med stumpvinklede "skuldre", tett og kraftig punkterte.
Utbredelse
Slekten er utbredt i Brasil.
Fri (Sigvart Dagsland-album)
Albumet lå fire uker på VG-lista og endte med 16.-plass som beste plassering.
Aleksandr Selevko
Aleksandr Selevko (født 23. mai 2001) er en estisk kunstløper.
Han representerte Estland under Vinter-OL 2022 i Beijing, hvor han ble nummer 28 i singel.
Zorzi
Zorzi kan vise til:
Diderik Fuiren
Diderik friherre Fuiren, til Fuirendal (1656-1686) var en dansk godseier.
Han ble født i København som sønn den lærde Diderik Fuiren (1621-1656) og Anne Kirstine Friis (d. 1659). Faren døde samme år, og moren ektet året etter diplomaten Cornelius Pedersen Lerche (1615-1681).
Barndommen tilbrakte Fuiren hos onkelen, erkebiskop Hans Svane, og etter dennes død var han hos sin farbror Thomas Fuiren. Med kongelig tilladelse overtok den ungen Fuiren bestyrelsen av sin betydelige formue, og i 1674 begav han seg utenlands hvor han bereiste Nederlandene, England, Frankrike og Italia. Etter hjemkomsten opphøyde kongen ham den 13. mars 1677 til friherre av Fuirendal, samme år ble han kanselliråd og justisråd.
6. oktober 1677 giftet han seg i København med Margrethe Elers (Eilersen)(1648-1708), datter av professor Jørgen Eilersen (1616-86) og Kirstine Bang (1612-54). Ved bryllupet ble hun særskilt opptatt i friherrestanden som baronesse Elers.
Sylteagurk
Sylteagurk er agurker som er syltet i en sursøt eddiklake. Laken inneholder bortsett fra eddik: vann, sukker, salt, sennep, dill og andre smakstilsetninger.
Sylteagurk er et klassisk smørbrødpålegg sammen med leverpostei, men blir også servert som tilbehør til grillmat og kjøtt- og fugleretter. Den brukes ofte som garnityr i sandwich, og er uunnværlig i den danske bøfsandwich. Noen spiser også sylteagurkene hele, uten noe tilbehør, fordi de liker smaken agurken får mens den ligger i laken. Den finnes også i skiver med riller.
Sylteagurk ligger i lake med lav pH, slik at bakterier ikke trives. Dette gjør at sylteagruker har lang holdbarhet, og et uåpnet glass med sylteagurk holder seg i mange måneder, mye lenger enn datomerkingen. Åpnede glass med sylteagurk må oppbevares kaldt i kjøleskap.
Volleyball under Stillehavslekene 1969
Volleyball under Stillehavslekene 1969. Volleyball var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var tredje gangen som volleyball var med på programmet i stillehavslekene. Det var to turneringer, en for menn og en for kvinner.
Søramerikansk ungdomsmesterskap i friidrett 1990
Søramerikansk ungdomsmesterskap i friidrett 1990 ble arrangert i Lima i Peru i 1990.
Estadio León
Estadio León, uoffisielt kjent som Estadio Camp Nou, er et fotballstadion i León i den meksikanske delstaten Guanajuato. Stadionet er hjemmebanen til Club León og har en tilskuerkapasitet på 33 943. Det ble åpna 4. februar 1967.
Estadio León ble brukt som arena både under Sommer-OL 1968, VM i fotball 1970 (7 kamper) og VM i fotball 1986 (4 kamper). I 1968 var tilskuerkapasiteten på 23 609.
Roman Sadovsky
Roman Sadovsky (født 31. mai 1999) er en canadisk kunstløper.
Han representerte Canada under Vinter-OL 2022 i Beijing, hvor han ble nummer 29 i singel.
Oslo Plads
Historie
På tomten som i dag utgjør Oslo Plads lå den gamle Østerport, som ble revet i 1857-1858 som den siste av de gamle byportene i den tidligere Københavns Vold. På plassen ligger Østerport stasjon, som ble bygget i årene 1894-1897 av arkitekten Heinrich Wenck. Ved plassen ligger også bygningen som rommer Den Frie Udstilling. Denne utstillingsbygningen lå opprinnelig ved det gamle Københavns Vandværk og den daværende Aborrepark ved den nordligste del av Københavns Vestervold. Bygningen ble flyttet til sin nåværende plass i 1914. Arkitekten er maleren og billedhuggeren J.F. Willumsen. Både jernbanestasjonen og utstillingsbygningen er fredet.
Andre bygninger rundt plassen: Hotel Østerport, opprinnelig oppført som nødhotell etter andre verdenskrig, men bygget helt om i 1955 og 1990. På hjørnet av Østbanegade, Oslo Plads 12-16, ligger en stor bolig- og kontoreiendom i paléstil, kalt Glacispalæet, oppført i årene 1900-1903 av arkitekt Andreas Clemmensen, som også bygget lignende hus i Stockholmsgade, Mariakirken i København samt Otto Benzons villa på hjørnet av Kristianiagade.
Utenfor Østerport stasjon står Nulpunktstenen. Fra denne steinsøylen, tegnet av arkitekten P.V. Jensen Klint og reist i 1925, måles avstandene fra hvor den gamle Østerport stod og på den tid avstandene til forskjellige destinasjoner i Nordsjælland. Det finnes tilsvarende tre andre lignende nullpunktstener i København: ved Nørreport, på Rådhuspladsen og på Torvegade ved Christianshavns Vold.
Molvær gard
Molvær gard er en tidligere amtmannsgard på Sula i Møre og Romsdal. Molværgaard var på 1700-tallet hovedsete for familien Lillienskiold og Solgaard, amtmenn over Romsdals amt. Gården brant ned på 1800-tallet og funn fra branntomten bevitner ved flere funn storheten ved det som må ha vært en herregård, for den tiden ganske stor. Gården hadde flere bygninger: våningshus, skolehus, kjøkkenhus, og Tingstove (skriverstove).
Vikengata (Oslo)
Vikengata (2-4; ingen oddetallsadresser) er en gate i Gamlebyen i bydel Gamle Oslo. Den går som blindvei nordover fra Schweigaards gate. (Agdergata går østover herfra som uskiltet gangvei.)
Gaten fikk navn i 1896 etter det tradisjonelle navnet på Oslofjordområdet.
Møbelbuss
Møbelbuss er et busskjøretøy fra etterkrigstiden spesialisert for møbeltransport. Det befant seg i gråsonen mellom bussen og lastebilen, med stor godsvolum og lav lastehøyde. Disse kjøretøyene, som var fortreffelige for transport av møbler og hjeminteriør som trengte værbeskyttelse og godt volum under transport, har forlengst blitt avløst av spesiallastekjøretøyer. De ble også brukt for vanlig møbeltransport, enten for møbelsalg eller for selskaps- og kontorflytting. De ble kalt flyttebusser eller godsromsbusser, og hadde spesialbygd karosseri på eksisterende busschassiser.
På engelsk er disse møbelbussene bedre kjent som removal vans, som også brukes som fellesbetegnelse på samtlige kjøretøyer spesialisert for møbeltransport. Bussene, som tidligere var vanlige, har senere blitt avløst av lastekjøretøyer også kjent som movers eller moving trucks.
Buss som møbeltransport
Datidens lastekjøretøy var langt mer allsidige og beregnet på godsfrakt fremfor på hjeminteriør som møbler som trengte spesiell håndtering og stort indre volum. Busskjøretøyet ble derfor foretrukket, ettersom man kunne ha meget stort lastevolum, opptil 60 kubikkmeter, med værbeskyttelse og lav lastehøyde som lettet lossearbeidet for flytteselskapene. Tyngre møbler som piano og kassaskap kunne tas i felles flytting, noe som transportselskaper med vanlige lastebiler nødig ville gjøre. Ved å ha et rommelig førerrom, som også fungerte som mannskapsførerhus, kunne sjåføren også ta med seg bærere som skulle laste inn og losse ut lasten, noe som den gang var en betydelig besparelse for transportselskapene.
Ettersom møbelbussen måtte frakte løsplukk og løsgjenstander som måtte festes for å ikke skades underveis, ble det satt inn filtmatter og festemidler for å binde fast møblene og annet. Ekstrautstyr som magasinkjerrer, bærehåndtak og bæreseler ble også en fast del av interiøret i busskjøretøyet for flyttearbeiderne som på forhånd måtte planlegge hvordan de skulle plassere møblene i lasterommet. Godsromsbuss skilte seg ut ved å ha store skyvedører på sidene, i kontrast til den vanlige møbelbussen som hadde vanlige sidedører og en stor enderomsdør. Transportselskaper som spesialiserte seg på oppdrag for statlige og kommunale virksomheter tok ofte i bruk store tilhengervogner i tillegg til bussen, som kunne være tolv meter lang med stor indre høyde og volum. Dermed kunne transportselskapet bare få oppdragsgiverens nøkler for en rask og enkel flytting uten at de ble involvert.
For sjåførene og flytteteamet var møbelbussene behagelige under transport, med myk luftfjæring og lav motorstøy ettersom midtmotor var blitt vanlig i senere tid i kontrast til frontmotor og korte reisetid. Men størrelsen ble en ulempe, ettersom fremkommeligheten ble redusert i bebygde områder, til tross for kort akselavstand. Dessuten måtte lastehøyden være lav, så det innebar hjulhusene måtte stikke opp over gulvet. Dermed kunne man ikke frakte pallegods. Helt fra begynnelsen var møbel-traileren for bruk på semitrailer en sterk konkurrent for møbelbussen. Men til slutt ble disse spesialtransportkjøretøyene utdatert fordi lastebilprodusentene kunne tilby lavprofildekk på sine modeller, som fikk avanserte lastelemmer som gjorde det mulig å løfte ned og opp møbler uten fysisk innsats.
De siste tradisjonelle møbelbussene ble levert på midten av 1980-tallet. De ble deretter raskt glemt, ettersom de befant seg i en gråsone hvor de ikke ble betraktet som hverken lastebil eller buss av yrkessjåførene innenfor lastebil- og bussvirksomheten. Den svenske karosseribyggeren Skandia-Karosser i Markaryd var fra 1967 den siste produsenten av møbelbusser i Sverige, og skiftet på 1980-tallet navn til Helmark Carosseri. De mest populære møbelbussene i dette tiåret kom fra Skandia-Karosser og Helmark Carosseri.
Buss som lastekjøretøy
Møbelbussen som lastekjøretøy var utgått på 1980-tallet, men konseptet med bruk av buss som lastekjøretøy fortsatte med kombibuss, som er dels passasjerbuss, dels godsfraktkjøretøy. Det har også oppstått fornyet interesse for bruk av buss som del av et transporttilbud i en by eller en region som i Kina og India. Der omtales disse på engelsk som cargo buses. Telangana State Road Transport Corporation (TSRTC) i Hyderabad valgte å gjenbruke utrangerte busser for gods- og pakketransport på samtlige eksisterende bussruter i 2020.
Mount Lombard
Mount Lombard er et fjell i Graham Land i Antarktis. Det er den høyeste toppen i fjellmassivet der Cape Sobral utgjør det sørligste punktet. Fjellet ble kartlagt fra landmålinger av Falkland Islands Dependencies Survey (FIDS) (1960–61). Det ble navngitt av United Kingdom Antarctic Place-Names Committee (UK-APC) etter Alvin O. Lombard, en amerikansk ingeniør i Lombard Steam Log Hauler Co., Waterville, Maine, som designet noen av de første suksessfulle snøtraktorene.
Hengist Nunatak
Hengist Nunatak er et isolert nunatak med flat topp, på minst 610 moh som reiser seg fra  Roberts forlandsbre 10 nautiske mil nord for Mount Calais på Aleksanderøya i Antarktis. Den ble først fotografert fra luften i 1936 av British Graham Land Expedition under Rymills ledelse og ble kartlagt fra bakken i 1948 av Falkland Islands Dependencies Survey. Navnet på denne og Horset Nunataks i nord er oppkalt etter  høvdingbrødrene, Hengist og Horsene, som en tror ledet de første saksiske bandene som slo seg ned i England på 400-tallet.
Icilius
Icilius er en slekt innenfor ordenen Amphipoda av amfipoder. Slekten består av (2013) totalt 7 arter. De lever rundt Australia, Indonesia, Malaysia, og vestre Stillehavet
Hjemmefra (Sigvart Dagsland-album)
Hjemmefra er et musikkalbum med Sigvart Dagsland, utgitt i 2003. Albumet lå 9 uker på VG-lista og endte med 7.-plass som beste plassering.
Michael Clayton (amerikansk fotball)
Michael Rashard Clayton (født 13. oktober 1982 i Baton Rouge i Louisiana) er en tidligere amerikansk fotball wide receiver som spilte i National Football League (NFL). Han ble draftet av Tampa Bay Buccaneers som #15 i NFL Draft 2004. Han spilte college football ved LSU.
Tidlig liv
Clayton gikk på Christian Life Academy i Baton Rouge, og var en av de mest rekrutterte spillerne i landet i sitt seniorår. Han spilte i det første U.S. Army All-American Bowl 30. desember 2000 sammen med Ben Wilkerson, Andrew Whitworth og Marcus Spears. Michael spilte også basketball ved skolen. I 2008 ble han det første medlemmet i Christian Life Academy Hall of Fame.
College
Clayton spilte college football ved LSU, og var en del av laget som vant NCAA-tittelen. I løpet av sine tre år ved LSU tok han imot 182 pasninger for 2 582 yards og 21 touchdowns, og avsluttet college med en skolerekord for mottatte touchdowns med 21. Rekorden ble senere slått av Dwayne Bowe i en kamp mot Tennessee 4. november 2006. Han var nummer to i mottakelser med 182, kun én under skolerekorden på 183 satt av Wendell Davis. Han er nummer fire i mottatte yards og nummer syv i kamper med 100+ kamper, og er den eneste spilleren i LSUs historie til å ha hatt minst 700 mottatte yards tre sesonger på rad.
Clayton er medlem av Alpha Phi Alpha. Clayton ble innlemmet i Nu Psi Chapter av Alpha Phi Alphia om våren 2003.
Tampa Bay Buccaneers
Clayton ble draftet av Tampa Bay Buccaneers som #15 i første runde av NFL Draft 2004. Etter en lovende nykommersesong med Tampa Bay i 2004, hvor han ledet NFLs nykommere, òg Buccaneers, med 80 mottakelser for 1 193 yards, og var lagleder med syv touchdowns, hadde han en relativt skuffende sesong i 2005. Med en kneoperasjon i offseason og en sesong full av småfeil på banen avsluttet han året med kun 32 mottakelser for 372 yards og ingen touchdowns. Han måtte stå over seriespillfinalen mot New Orleans Saints med en fotskade, og satt også på benken i Buccaneers' sluttspillkamp mot Washington Redskins.
I begynnelsen av 2006-sesongen var Clayton tilbake til nivået han spilte på i 2004. I et 27–0 nederlag mot Baltimore Ravens 10. september tok Clayton imot 3 pasninger for 34 yards i en kamp hvor Buccaneers' angrepsrekke slet kraftig. Mot Cincinnati Bengals 15. oktober 2006 tok han imot seks pasninger for 55 yards og en touchdown. Touchdownpasningen, som ble kastet av Bruce Gradkwoski, kom med kun sekunder igjen av kampen, og sikret sesongens første seier for Buccaneers. Clayton skulle derimot ende opp med å pådra seg nok en skade, og ble plassert på injured reserve i sesongens fire siste kamper.
I 2007 var Clayton igjen skuffende, til tross for gode prestasjoner senere i sesongen, da Buccaneers bestemte seg for å hvile flere av sine vanlige kampstartere (som mange analytikere mente var et feilsteg). Han tok kun imot 22 pasninger i løpet av sine 14 kamper, hvor 16 av dem kom i hans fire siste kamper og ti i de to siste. Han fikk også 192 av sine 301 yards i de fire siste kampene.
Clayton fikk sin første kamp i sluttspillet 6. januar 2008 mot New York Giants, som skulle gå videre til å vinne Super Bowl det året. Han tok imot 3 pasninger for 39 yards i løpet av kampen.
Etter 2008-sesongen ble Clayton en free agent, men signerte en ny, 5-årig kontrakt med Buccaneers. Etter å ha sikret avtalen sa han "check is in the bank". Clayton ble frigitt av Bucs 4. september 2010.
United Football League
Clayton signerte med Omaha Nighthawks i United Football League 25. oktober 2010.
New York Giants
Den 23. november 2010 signerte Clayton en 1-årig kontrakt med New York Giants etter at Giants' mottakere Steve Smith, Hakeem Nicks og Ramses Barden ble skadet. Clayton ble da også gjenforent med quarterbacken Eli Manning, som han hadde delt rom med under NFL Combine i 2004. Den 3. september 2011 ble Clayton kuttet av Giants.
Den 23. september 2011 signerte Clayton igjen med Giants etter at Domenik Hixon ble plassert på injured reserve. Han ble en free agent etter sesongen.
Privatliv
Clayton stiftet Michael Clayton Generation Next Foundation, en veldedig organisasjon som hjelper lokale veldedigheter i Tampa Bay og Baton Rouge; i hovedsak Ronald McDonald Care Mobile og Tampa Bay Pediatric Cancer Center. Clayton avholder det årlige arrangementet Michael Clayton Celebrity Hoops Jam, en basketballkamp for kjendiser som samler inn penger for veldedigheten.
Clayton har dekket NFL for Sky Sports i Storbritannia.
Clayton går nå på Florida College i Temple Terrace i Florida og avslutter graden sin der.
Ayumi Tanaka
Ayumi Tanaka (født 1986) er en japansk pianist og komponist, kjent fra en rekke prosjekter og utgivelser med norske musikere.
Biografi
Tanaka flyttet til Norge i 2011, og er utdannet ved Norges musikkhøgskole i Oslo, hvor hun tok master som utøvende jazzmusiker i 2017, etter å ha studert med Misha Alperin, Ivar Antonsen, Helge Lien og andre. Hun har gjort seg bemerket med egen trio med bassisten Christian Meaas Svendsen og trommeslageren Per Oddvar Johansen, som ga ut sitt debutalbum Memento i 2016. Med trioen Tanaka/Lindvall/Wallumrød, med pianistene Johan Lindvall og Christian Wallmrød, kom albumet 3 Pianos i 2016. Hun har også spilt inn med Nakama og Mongrel, og med Thomas Strønens Time is a blind guide på ECM.
Samarbeid
Med Thomas Strønen's Time is A blind Guide Med Nakama Med Mongrel '''Med Tanaka/Lindvall/Wallumrød
TPC Colorado Championship
TPC Colorado Championship, også kjent som The Ascendant, er en golfturnering på Korn Ferry-touren som ble arrangert for første gang fra 11. til 14. juli 2019 på TPC Colorado i Berthoud i Larimer County i Colorado, som den første profesjonelle golfturneringen i Colorado siden PGA-tourturneringen BMW Championship i 2014 på Cherry Hills Country Club utenfor Denver.
Vinnere
Uthevede spillere var blant «The 25» som rykket opp til PGA-touren etter sesongen.
Luftavfukter
En luftavfukter, ofte bare kalt avfukter, er et elektrisk apparat som brukes for å redusere luftfuktigheten ved å trekke vann ut fra luften. Senking av luftfuktigheten kan bidra til reduksjon av dårlig lukt og mugg, og kan være gunstig både av helseårsaker eller for økt komfort. Avfuktere brukes både i husholdninger, kommersielt og i industrielle applikasjoner. Store avfuktere brukes i kommersielle bygninger som for eksempel innendørs skøytebaner og svømmebasseng, samt fabrikker og lagerlokaler.
Typer
Det finnes flere typer avfuktere. De to vanligste typene er kondensavfuktere og rotasjonsavfuktere.
Kondensavfukter
Kondensavfuktere fungerer litt på samme måte som et kjøleskap eller en varmepumpe, ved at luften trekkes inn i avfukteren og fryses fast på et kjøleelement. Deretter tines det frosne vannet igjen, og renner enten ut i en beholder som må tømmes med jevne mellomrom, eller direkte ned i et sluk via en slange. En kondensavfukter krever lite tilsyn utover regelmessig tømming av vannbeholderen.
Arbeidstemperaturen til kondensavfuktere er vanligvis en lufttemperatur på 15 °C eller høyere, men noen kondensavfuktere kan også fungere med redusert ytelse ned til 0 °C. Sammenlignet med rotasjonsavfuktere er kondensavfuktere som regel rimeligere i pris (cirka rundt halvparten), og krever ofte mindre omfattende installasjon enn en rotasjonsavfukter. En ulempe med kondensavfuktere er at de er avhengig av rette temperaturforhold for å få god virkning.
Kondensavfuktere fungerer mindre godt i lufttemperaturer under 15 °C.
Rotasjonsavfukter
Rotasjonsavfuktere, også kalt absorbsjonsavfuktere, virker ved at det blåses luft gjennom en sentrifuge med kiselgel som absorberer fukten. Fukten blåses deretter gjennom et filter og kommer ut av bygget som vanndamp, og det kreves derfor et ekstra rør ut av bygget. Rotasjonsavfuktere er som regel litt dyrere en kondensavfuktere, men fungerer både i pluss- og minusgrader. Rotasjonsavfuktere har ofte mer avansert styringselektronikk enn kondensavfuktere.
Bruk
Avfuktere kan brukes i rom hvor det er mer fuktighet enn ønskelig, typisk i vaskerom og tørkerom. Avfukteren kan da bidra til at klær tørker raskere, og til at man unngår mugg og andre fuktskader i bygget. Avfuktere kan også brukes på fuktige bad, eller andre rom som er fuktige grunnet dårlig ventilasjon, som for eksempel oppvarmede garasjer om vinteren.
Avfuktere brukes også ofte under kritiske faser av et byggeprosjekt – som innredningsarbeid, isolering og lignende – hvor det er viktig at byggematerialene er tørre.
Avfukting vs. ventilasjon
Ventilering og avfukting kan noen ganger virke mot hverandre. Avfukting kan være en energieffektiv løsning til rom med lite ventilasjon, mens avfukting på et rom med kontinuerlig utskiftning av luft kan få lav virkningsgrad. For mest mulig effektiv avfukting i et teknisk rom hvor det ikke skal oppholde seg mennesker bør det være overtrykk og minimal ventilasjon, for eksempel avstengte ventiler og så tett rom som mulig. Årsaken til dette er at undertrykk eller ventilasjon ofte vil forårsake at det blir tilført fuktig luft, hvilket vil opprettholde luftfuktigheten og gjøre at avfukteren må arbeide mer. I rom hvor det skal oppholde seg mennesker kan det derfor i en del tilfeller være mer hensiktsmessig å øke ventilasjonen for å få ned fuktigheten i stedet for bruke en avfukter.
Det er imidlertid noen situasjoner hvor det kan være hensiktsmessig med både ventilasjon og avfukter, for eksempel en dårlig isolert kjeller hvor det skal oppholde seg mennesker. Særlig om sommeren når det er varm (og fuktig) luft ute, vil økt ventilasjon gjøre at varm og fuktig luft treffer kalde vegger inni kjelleren, med påfølgende kondensering og potensiale for fuktskader. Dersom det skal oppholde seg mennesker i et slikt miljø kan det være hensiktsmessig å ha både avfukting og ventilasjon for å få et bedre innemiljø, selv om dette er mindre energieffektivt. Om vinteren er uteluften kald (og tørr), og konflikten mellom ventilasjon og avfukting vil være et mindre problem.
Henrik III av Det tysk-romerske rike
Henrik III (født 28. oktober 1017, død 5. oktober 1056 i Bodfeld i Harz i Tyskland), kalt Henrik den svarte eller Henrik den fromme, var konge av Tyskland og keiser av Det tysk-romerske rike og tilhørte det saliske dynasti.
Bakgrunn
Han var eldste sønn av kong Konrad II av Tyskland og Gisela av Schwaben, og faren gjorde ham til hertug av Bayern som Henrik VI i 1026, etter Henrik Vs død. Da faren ble kronet til tysk-romersk keiser på første påskedag 1028, ble Henrik valgt og kronet til konge av Tyskland i Aachen-katedralen av Pilgrim, erkebiskop av Köln. Etter at Herman IV, hertug av Schwaben døde i 1038, ga faren også dette hertugdømmet til ham i tillegg til kongeriket Burgund, som Konrad arvet i 1033.
Keiser
Da faren, Konrad II, døde den 4. juni 1039 ble Henrik enehersker i kongeriket Tyskland og Det tysk-romerske keiserriket.
På synoden i Sutri i desember 1046 fikk Henrik satt punktum for et bittert skisma innen pavedømmet. Den betraktes som den første reformsynoden under Henrik IIIs regjeringstid, og den skulle ta oppgjør med simoni, det vil si kjøp og salg av kirkelige embeter eller stillinger. Synoden kom til at pave Benedikt IX, som ikke var til stede, ikke lenger var å betrakte som pave. Sylvester III, som var kommet til synoden, ble ilagt en straff, men hva den bestod i, er ukjent.
Gregor VI førte som fungerende pave forsete under synoden, men pådro seg så meget kritikk at han etter påtrykket fra forsamlingen erklærte seg beredt til fratreden for å gjøre veien fri for en ny og ubelastet pave. Den 24. desember 1046, altså noen dager etter, ble det avholdt en ny synode i Roma, som fortsatte med det reformverk som var påbegynt i Surti, som formelt avsatte Benedikt IX, og valgte en ny pave. Henriks ønskekandidat erkebiskop Adalbert av Hamburg-Bremen (hvis tilsynsområde også omfattet Norge og resten av Skandinavia) avslo, men foreslo en venn av seg, biskop Suidger av Bamberg. Derpå ble Suidger valgt til pave den 25. desember 1046 og tok navnet Klemens II.
Den nyutnevnte pave Klemens II kronet så umiddelbart Henrik til keiser i Roma.
Henrik III utså med tiden fire tyskere til paver; Klemens II (1046-1047), Damasus II (1048), Leo IX (1049-1054) og Viktor II (1055-1057).
Keiseren ble i 1036 gift med den danske kong Knut den mektiges datter prinsesse Gunhild av Danmark. Sammen fikk de datteren Beatrix. Gunhild døde i 1038, og Henrik giftet seg på nytt i 1043 med Agnes, datter av hertug Wilhelm V av Aquitaine. Med Agnes fikk han en sønn som etterfulgte ham som keiser under navnet Henrik IV.
NM i judo 2019
NM i judo 2019 ble arrangert i Stavanger 29.-30. juni og var en del av NM-uka 2019.
Kongepokalen for menn ble vunnet av Mohammad Reza Sedaghati. Kongepokal for kvinner ble ikke utdelt.
Kim Ye-lim
Hun representerte Sør-Korea under Vinter-OL 2022 i Beijing, hvor hun ble nummer 9 i singel.
Obadja
Obadja (hebraisk: – ʿŌḇaḏyâ; i bibeloversettelsen fra 1930 Obadias) er den fjerde av de såkalte små profeter både i Det gamle testamentet og i Tanakh. Obadjas bok er den korteste boka i Det gamle testamente og utgjør kun 21 vers. Temaet for boka er en domsprofeti over Edom.
Budskapet
Boka er skrevet kort tid etter en fiendtlig erobring av Jerusalem. Ved denne erobringen benyttet edomittene anledningen til å berike seg selv ved å plyndre jødiske hjem. Dessuten ble jødiske flyktninger tatt til fange og utlevert til fienden. Boka er et anklageskrift mot Edom for dette og skrevet i en meget dramatisk tone.
Som en straff for edomittenes handlinger under denne erobringen, profeterer Obadja at Gud vil utslette Edom som nasjon. Videre profeterte Obadja at jødene en dag skal få lov å vende tilbake til Jerusalem.
Profeten
Vi vet svært lite om Obadja som person. Boka gir ingen opplysninger om hans familiebakgrunn eller bosted. Navnet betyr «Herrens tjener» og var et mye brukt navn i Bibelen. Hvorvidt profeten Obadja er en av de som omtales andre steder i Bibelen med samme navn, er dog lite trolig. Josefus hevdet imidlertid at Obadja var kong Ahabs slottshøvding. Talmud hevdet at Obadja var en edomittisk proselytt. Men begge disse to siste opplysningene anses som lite trolig av mange forskere. Kunnskapen om Obadjas person forblir dermed i stor grad usikker. Ifølge tradisjonen var han gift, for hans enke opptrer i en av historiene om Elisja. Her heter det at Obadja etterlot seg stor gjeld, så de to sønnene deres risikerte å bli solgt som slaver, men at Elisja sørget for en slik overflod av olje i enkens krukker at familien greide seg.
Datering av boka
Man vet ikke med sikkerhet når Obadja levde. Man kjenner til to erobringer av Jerusalem som kan passe med profetiens innhold. Dette kan hjelpe til med å tidfeste boka.
Den første erobringen skjedde ved arabere og filistere i kong Jorams regjeringstid ca. 850 f.Kr. Hvis denne dateringen er korrekt, er Obadja den eldste av de profetiske bøkene i Det gamle testamente. Imidlertid er det et mindretall av forskere som støtter denne tidlige datering av boka.
Den andre erobringen som kan passe med bokas innhold, var det babylonerne som stod for i 587 f.Kr. Bokas innhold har mange likhetstrekk med profeten Jeremias domsord over Edom. Dette brukes ofte som argument for at det er den samme hendelse som beskrives av de to profetene. Boka er i så fall forfattet en gang på 500-tallet f.Kr.
The Kulta Beats
The Kulta Beats er en norsk musikkgruppe som ble dannet i Trondheim. I 2004 ga de ut EP-en Loose Fit og samme år kom debutalbumet Civilize the Brutes og i 2006 kom albumet Replication Bomb.
Trond Hansen
Trond Hansen kan vise til:
The Main Level
The Main Level var en boyband-gruppe fra Bergen i Norge.
Boybandet består av Sander Helmers-Olsen, Alexander Instøy og Eric Tryland. Frem til 6. mars 2017 var Laurent Kelmendi medlem av gruppa. 14. mars 2017 ble Eric Tryland nytt medlem av gruppa.
Bandet begynte å være aktive i 2014. De er signert av plateselskapet The Tune Park som styres av Bjarte Ludvigsen og Mads Arron. Boybandet synger Pop musikk. De har to albumer - We Are Who We Are & Lost Right Here EP, og har totalt utgitt 20 sanger. De ga seg som band 28.desember 2018.
Fansen deres kalles for «Mainers» som også har sin egen fangruppe på nettstedet Facebook.
Ventilasjon
Ventilasjon innebærer forflytning og utbytting av luft i bygninger. Ventilasjon har flere formål, hvor den vanligste er å skape et behagelig innendørsklima. Ventilasjonen skal transporter fukt og forurensning ut fra rommet og tilføre «frisk» luft utenfra. Det finnes mange standardiserte kvalitetskrav for innendørsklima, som for eksempel som at karbondioksidinnholdet ikke skal overstige 1000 ppm (0.1 %) i lokaler hvor mennesker bor.
Smartventilasjon
Smartventilasjon kan vise til ulike ventilasjonssystemer som benytter aktiv og intelligent styring. Ulike mål kan være bedre og jevnere inneluft og temperatur, mindre støy, lavere energiforbruk og lavere strømregninger. Dette kan oppnås ved kunstig intelligens og sensorikk som måler luftfuktighet, karbondioksid, karbonmonoksid og radon, innputt om værforhold (hvilket gjør det mulig å utnytte naturlig ventilasjon på vindfulle dager), innputt om strømtariff for timing (muliggjort av smarte strømmålere), eller sensorikk for å betemme antall personer i et rom slik at ventilasjonen kan justeres før det blir for høye nivåaer av karbondioksid. En annen praktisk konsekvens kan være redusert ventilasjon ved reduserte behov (eksempelvis når det er ingen hjemme).
Balansert ventilasjon
Hovedhensikten med et slikt anlegg er å heve luftkvaliten i bygninger. Det kan også bidra til å unngå undertrykk i forhold til omgivelsene, noe som blant annet kan føre til problemer med vedfyring og uønsket lufttilstømming inn i bygningen.
Det er også vanlig at anlegget knyttes til en varmeveksler som overfører energi fra utluft til innluft, samt et ventilasjonsfilter som kan bidra til å redusere graden av partikkelforurensing i bygningen.
Abraham Rogerius
Abraham Rogerius (født 1609 sannsynligvis i Haarlem, død 1649 i Gouda) var en nederlandsk misjonær i Asia, og en av de første europeere som skrev om indisk kultur.
Rogerius arbeidet som misjonær i Pulicat, ved Koromandelkysten og i Batavia. Han skrev boken De Open-Deure tot het verborgen Heydendom ofte Waerachtigh vertoogh van het leven ende zeden, mitsgaders de Religie ende Gotsdienst der Bramines op de Cust Chormandel ende der landen daar ontrent («Den åpne dør til den skjulte hedendom eller sannferdig beretning om liv og seder, samt religion og gudstjeneste hos braminene på Koromandelkysten og landene omkring»), som ble utgitt i Leiden i 1651, og siden ble oversatt til tysk (1663) og fransk (1670). Boken inneholder to deler. Den første omhandler braminenes liv og seder, mens den andre beskriver deres tro og gudstjeneste. Rogerius synes å ha vært den første som offentliggjorde en oversettelse av en tekst på sanskrit, nemlig Bhartṛharis ordspråk, som utgjør en del av boken.
Wodeyardynastiet
Wadiyardynastiet, også kalt Wodeyardynastiet, var et kongelig dynasti som regjerte kongedømmet Mysore i det sørlige India fra 1399 til 1799 og deretter fyrstestaten Mysore fra 1799 til 1947. Ordet uttales med en vokal i begynnelsen. Odeyar på kannada betyr konge eller eier.
HMAS «Canberra» (L02)
HMAS «Canberra» (pennantnummer L 02) er et australsk krigsskip. Det er flaggskipet i Royal Australian Navy. Byggingen av skipet begynte i Spania i 2008, hvorpå skroget ble sjøsatt av Navantia i 2011. Skroget ble deretter transportert til Australia i 2012 for fullførelse av BAE Systems Australia. «Canberra» ble satt i tjeneste 28. november 2014.
Intelligent Kjærlighet
Intelligent Kjærlighet er bandet Sørgekåpe sitt tredje album, som ble gitt ut 15. mai 2015. Dette albumet ble produsert av Alex Møklebust (vokalist i Seigmen), og spilt inn i studio «13 Studio» i Tønsberg. Musikken spenner fra tyngre innslag som 1800 og Sex til mer melankolske og dystre som Tindebestiger og Skitten. Sanger som Gudsforlatt og Jæveltakter inneholder elementer fra blues. Samme dag som albumet ble sluppet holdt bandet en releasekonsert i Askim Kulturhus. I november samme år signerte bandet kontrakt med plateselskapet VME (Voices Music & Entertainment).
Arne Hendriksen
Arne Olav Weiglin Hendriksen (født 1. januar 1911 i Berlin, død 5. november 1996 i Täby) var en norsk-svensk keramiker og operasanger (tenor), kjent som «Den syngende pottemaker» og i sin tid ansett som en av landets fremste lyrisk-dramatiske tenorer.
Han var utdannet keramiker med talent for sang. Etter studier med Karl Aagaard Østvig debuterte han i Oslo (1938) og ble engasjert til Olav Liljekrantz ved Nationaltheatret (1940). Han virket under Sverre Jordan ved Den Nationale Scene i Bergen (1942–46), bosatte seg siden i Sverige, der han var fast engasjert ved Stockholmsoperaen (1947–64) inntil sin pensjonering.
Han var til tider ved Norsk Operaselskap, og gjorde stor suksess i hovedrollem i Hoffmans eventyr (1954). Han medvirket videre som sanger i flere oppsetninger på Den Norske Opera, bl.a. som aldrende sjarmør, men også som instruktør (iscenesatte dens første Figaros bryllup). Også Volksoper i Wien ble gjestet, og han turnerte ellers USA. Mest kjent, sånn totalt sett, var han kanskje for sine flere fremføringer som Don José i Carmen.
Katie Piper
Kate «Katie» Elizabeth Piper (født 12. oktober 1983 i Andover, Hampshire i England) er en britisk filantrop og skribent, tidigere fotomodell og programleder. Hun ble kjent for media i mars 2008 da hennes ex-kjæreste Daniel Lynch, sammen med Stefan Sylvestre, slengte svovelsyre i ansiktet hennes. I 2009, et år etter syreangrepet, grunnla Piper organisasjonen The Katie Piper Foundation for å øke oppmerksomheten rundt brannskader og offer for andre lignende skader.
Club Nacional de Football
Club Nacional de Football (Nasjonal Fotballklubb) er en uruguayansk fotballklubb fra Montevideo. Klubben har totalt 46 nasjonale ligaer, samt 21 internasjonale turneringer, inkludert tre Libertadores og tre Interkontinentale pokaler.
Historie
Klubben ble grunnlagt ved sammenslåing av to eksisterende klubbene, Montevideo Football Club og Uruguay Athletic Club. Klubbens grunnleggere var en gruppe av universitetsstudenter som handlet som en reaksjon på engelsk dominans av idrettsmiljøets. Derfor anses Nacional å være den første kreolske klubben, ikke bare i Uruguay, men også i Sør-Amerika. Bestemte Nacionals grunnleggere fra begynnelsenat klubbens farger ville være de som ble tatt fra den nasjonalhelten José Gervasio Artigas flagg: rød, hvit og blå. Mottok Nacional medlemmer av to andre klubber, Defensa Football Club og Universitario Football Club i 1900, blant annet brødrene Céspedes. Ble det året nektet medlemskap i den nylig skapte Uruguay Football League av de kontrollerende utenlandske klubber. Det neste året ble de akseptert i League, og i 1902 og 1903 vant Nacional sine to første mesterskap.
Den 13. september 1903 Nacional fullt ut representerte det Uruguayansk fotballaget mot det Argentinske laget, etter at de andre klubber nektet å gi sine spillere. Den trefargede seieren med 3-2 var den første internasjonale seieren for den uruguayanske fotballen.
Inntil 1912 vunnet Nacional ikke noen ligamesterskap, men det vunnet klubbens første internasjonale turnering, de Copa de Honor Rioplatense (Río de la Plata Ære Pokal), mot Alumni Athletic Club, i 1905. Det året led klubben dødsfall av to av de tre brødrene Céspedes, Bolívar og Carlos, på grunn av en kopperepidemi. Påvirkningen på klubben var svært anstrengende, hvilket utgjorde begynnelsen på en sportslig og institusjonell krise, som ble forverret av en bitter konflikt mellom elitistiske og populistiske grupper. I 1911 overtok den populistiske flertallet ledet av José María Delgado, gjenåpning av klubbens dører til spillere fra de lavere klasser, blant annet Abdón Porte, som ville bli lagets kaptein og senere en av klubbens symboler. Nacional fra da av gjenvant styrke både på nasjonalt og internasjonalt nivå. Den vant Uruguays mesterskap i 1912, 1915, 1916, 1917, 1919, 1920, 1922, 1923 og 1924, samt tre Río de la Plata Pokaler (1916, 1919 og 1920), tre Río de la Plata Ære Pokaler (1915, 1916 og 1917) og to Río de la Plata Konkurranse Pokaler (1913 og 1915), etter å ha beseiret de beste lagene i Argentina, som River Plate, Boca Juniors, Racing, Independiente, San Lorenzo, Rosario Central, Newell's, etc.
I 1925 reiste Nacional til Europa for å delta i tur som brakte den til ni forskjellige land. Teamet bodde i det gamle verden i 190 dager, spilte trettiåtte kamper, hvorav det vant tjueseks, uavgjorde syv og tapte bare fem. Nacionals europeiske tur anses fortsatt som den største i historien om verdensomspennende fotball.
I løpet av de neste tiårene ble nasjonalmesterskapet vanskeligere å oppnå. Nacional vant 1952, 1955, 1956, 1957, 1963 og 1966 turneringer. På denne tiden hadde Libertadores Pokal blitt opprettet. Nacional deltok først i 1962-utgaven, og kom til finalen for første gang i 1964, og tapte mot Independiente. Klubben kom til finalen igjen to ganger, i 1967 og 1969, men tapte mot henholdsvis Racing og Estudiantes de La Plata.
I 1969 hadde situasjonen endret seg, når Miguel Restuccia tok presidentskapet, og under hans ledelse styrket laget seg. I 1971 kom det en ny trener, Washington Etchamendi, og Nacional endelig vant sin første Libertadores Pokal, etter seire mot Estudiantes. Denne prestasjonen var høydepunktet i en epoke der Nacional vant fire uruguayanske mesterskap på rad mellom 1969 og 1972, samt Intercontinental Pokal og Interamericanske Pokal. Laget var også grunnlaget for Uruguayansk fotballaget som kom til semifinalen av VM i fotball 1970. Toppscorer var argentinsk Luis Artime.
I 1980 vant Nacional sin andre Libertadores og Intercontinental Pokalene. Klubben ble ledet av Dante Iocco, som mottar en rekke 1971 veteraner som Víctor Espárrago, Juan Carlos Blanco og Julio César Morales, samt en annen veteran, Juan Martín Mugica, for å trene laget. I de Libertadores finalen slo Nacional ut brasiliansk Inter, og engelsk Nottingham Forest i Intercontinental finalen.
Den tredje Libertadores og Intercontinental Cups ble vunnet i 1988, mot henholdsvis argentinsk Newell's Old Boys og nederlandsk PSV Eindhoven. Den sesongen Nacional vant også Interamerikanske Pokale, og den første Søramerikanske Recopa. Laget ble ledet av 1980-veteranen Hugo de León.
Bortsett fra å vinne Uruguays mesterskap i 1992, så de fleste 90-årene Nacional-spill uregelmessige sesonger, og lider av deres rivaler Peñarol vinner fem år på rad fra 1993 til 1997. For å berge tilbake, snakket medlemmer igjen til Dante Iocco for å presidere klubben, og han brakte Hugo de León til å trene et nytt lag i 1998. Nacional vant det uruguayanske mesterskapet fra begynnelse til slutt. Grunnlaget for det 1998-laget vant også 2000 og 2001-mesterskap, samt 2002-en, denne gangen trent av en annen 1988 veteran, Daniel Carreño. Med sine oppturer og nedturer Nacional har vist seg å være den aller mest solide klubben i Uruguays i det 21. århundre, etter å ha vunnet 9 mesterskap mot 4 vunnet av Peñarol, 3 av Danubio og 1 av Defensor Sporting.
Stadion
Gran Parque Central (norsk: Store sentralpark) stadionet er hjemmearenaen til Nacional. Stadionet ligger ved La Blanqueada i Montevideo. Den totale tilskuerkapasiteten er 26,500.
Kjente spillere
• Luis Suárez
•  Álvaro Recoba
•  Andrés Scotti
•  Mauricio Victorino
•  Sebastián Abreu
•  José Leandro Andrade
•  Diego Lugano
•  Rodrigo Muñoz
•  Mathías Cardacio
•  Álvaro Fernández
•  Javier Ambrois
•  Diego Godín
•  Fernando Muslera
•  Alexis Rolín
•  Emilio Recoba
•  Julio Pérez
•  Pedro Cea
•  Rodolfo Pini
•  Eusebio Tejera
•  Héctor Castro
•  Pedro Petrone
•  José Nasazzi
•  Zoilo Saldombide
•  Santos Urdinarán
•  Antonio Urdinarán
•  Ángel Romano
•  Alfredo Zibechi
•  Andrés Mazali
•  José Emilio Santamaría
•  Maximiliano Calzada
•  Jorge Fucile
•  Schubert Gambetta
•  Aníbal Paz
•  Diego Polenta
•  Tabaré Viudez
•  Hugo de León
•  Santiago Ostolaza
•  Víctor Espárrago
•  Atilio García
•  Marcelo Gallardo
•  Luis Artime
•  Pierre Webó
Mariah Bell
Mariah Bell (født 18. april 1996) er en amerikansk kunstløper.
Underlig frihet
Underlig frihet er et musikkalbum med Sigvart Dagsland, utgitt i 2004. Albumet lå 10 uker på VG-lista og endte med 8.-plass som beste plassering.
Jonathan Varela Byrkjenes
Jonathan Varela Byrkjenes (født 24. september 1991 i Strandebarm i Kvam) er en norsk tresteghopper som representerer idrettslaget Norna-Salhus. Byrkjenes' personlige rekord er 15,08 meter, satt 1. juni 2014 under et stevne på Fana Stadion. Byrkjenes ble norgesmester innendørs 2012 i tresteg, med resultatet 15,04 meter. Han ble fra ungdomsårene trent av tidligere landslagstrener Gisle Ellingsen og inngikk senere treningsamarbeid med norgesrekordholder i øvelsen Ketill Hanstveit. Byrkjenes er idag daglig leder i det tradisjonsrike fleraktivitetsidrettslaget Rosendal Turnlag (stiftet 1901) og sportslig leder i idrettslaget Norna-Salhus.
Idrettskarriere
Byrkjenes fikk sølv i tresteg under NM i friidrett innendørs 2011, og han fikk sølv i U23-klassen under Junior-NM i friidrett 2011 og bronse i NM i friidret 2011. Under Norway Games 2011 vant han lengdehopp og fikk fikk sølv i tresteg. Året etter vant han tresteg og lengdehopp under Ungdomsmesterskapet i friidrett innendørs 2012, og han vant tresteg ved NM i friidrett innendørs 2012. Han deltok Nordenkampen 2012, og kom der på tredjeplass i tresteg. Norge kom på tredjeplass i landskampen i herreklassen. Under Junior-NM i friidrett 2012 kom han på andreplass i tresteg, og han fikk også sølv i NM i friidrett 2012. I Nordisk-baltisk U23-mesterskap i friidrett 2012 kom han på fjerdeplass.
Under NM i friidrett innendørs 2013 kom han på tredjeplass i tresteg og sjuendeplass i lengdehopp. Han deltok i Nordenkampen 2013, og kom der på femteplass i tresteg, og Norge kom på tredjeplass i landskampen. Utendørs kom han på andreplass i U23-klassen under Junior-NM i friidrett 2013, og sjetteplass under NM i friidrett 2013. Under NM i friidrett 2014 kom han på femteplass i tresteg.
Han deltok i NM i friidrett innendørs 2015, og kom der på andreplass i tresteg og femteplass i lengdehopp. Han deltok også i Nordenkampen 2015, som også telte som Nordisk mesterskap i friidrett innendørs 2015, der han kom på åttendeplass i tresteg. I NM i friidrett 2015 kom han på tredjeplass i tresteg. NM i friidrett innendørs 2016 ble arrangert i Rudhallen i Bærum, og Byrkjenes fikk der bronse i tresteg. I juli deltok han i NM i friidrett 2016, der han kom på sjetteplass.
Byrkjenes kom på fjerdeplass i NM i friidrett innendørs 2017 og femteplass i NM i friidrett 2017.
Jim Beard
James Arthur Beard (født 26. august 1960 i Philadelphia, Pennsylvania, USA) er en amerikansk jazzpianist, kontemporærkomponist, arrangør og plateprodusent.
Øyvind Nilsen
Øyvind Nilsen (født 28. september 1963 i Tromsø) er en norsk musiker. Hans instrumenter er bass og tuba. Han er utdannet ved Nordnorsk Musikkonservatorium.
4. etappe av Ladies Tour of Norway 2019
4. etappe av Ladies Tour of Norway 2019 gikk fra den gamle Svinesundsbrua til Halden den 25. august 2019 og var 156,2 km lang.
Øyvind Nilsen
Han er siden 2006 kjent som bassist i KM Myrlands faste band Vante folk.
Zimbabwe People’s Revolutionary Army
Zimbabwe People's Revolutionary Army (ZIPRA) var den væpnede fløyen av det politiske partiet Zimbabwe African People's Union i Rhodesia.
ZIPRA ble dannet i 1960 av den nasjonalistiske lederen Jason Moyo, nestlederen for partiet fra Joshua Nkomo. ZIPRA drev militær trening både av vanlige soldater og gerilja-soldater ZANLA og i 1979 hadde de anslagsvis 20 000 stridende medlemmene. ZIPRA var basert i flyktningleirene rundt Lusaka og Zambia.